Fraxiparine a Liver support
Dobry den,po artroskopii kolena si picham Fraxiparine 0,6, mozem sucasne uzivat Liver Support od Gym beam, pestrec mariansky a Red Rice yeast(fermentovanu cervenu ryzu)A je vhodne uzivat aj Rybi olej, alebo mam radsej pockat a doplnky vyzivy zaradit az po dokonceni liecby Fraxiparinom? Dakujem
Dobrý deň.
Ďakujeme za Vašu otázku.
Prípravok Liver Support sa nenachádza v databáze farmaceutických produktov registrovaných v Slovenskej republike, preto sa nemôžem vyjadriť k jeho účinkom, bezpečnosti ani prípadným interakciám. Užívanie ostatných prípravkov spolu s liekom Fraxiparine ja javí ako bezpečné. Vzhľadom však na to, že u výživových doplnkov sa nevykonávajú klinické skúšky, prípadné interakcie nemuseli byť zaznamenané.
Prajem pekný zvyšok dňa.
S pozdravom
Mgr. Barbora Bičanovská